RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar garanziji koperti mill-baġit ġenerali Is-sitwazzjoni fit-30 ta’ Ġunju 2010 /* KUMM(2011) 150 finali */





[pic] | IL-KUMMISSJONI EWROPEA | Brussel 29.3.2011 KUMM(2011) 150 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar garanziji koperti mill-baġit ġeneraliIs-sitwazzjoni fit-30 ta’ Ġunju 2010 SEG(2011) 371 finali RAPPORT MILL-KUMMISSJONILILL-PARLAMENT EWROPEW U LILL-KUNSILL dwar garanziji koperti mill-baġit ġeneraliIs-sitwazzjoni fit-30 ta’ Ġunju 2010 WERREJ 1. Daħla 4 2. Tipi ta' operazzjonijiet koperti mill-baġit tal-UE 4 3. Avvenimenti mill-aħħar rapport li sar fil-31 ta’ Diċembru 2009 5 3.1. Sostenn ta' bilanċ ta' pagamenti lil Stati Membri li mhumiex fiż-żona tal-euro 5 3.2. Għajnuna makrofinanzjarja 5 3.3. Euratom 5 3.4. Il-garanzija tal-baġit tal-UE għal finanzjament estern tal-BEI 6 3.5. Il-Mekkaniżmu Ewropew ta' Stabbilizzazzjoni Finanzjarja 6 4. Dejta dwar riskji koperti mill-Baġit 6 4.1. Definizzjoni ta' riskju 6 4.2. Riskju marbut mal-Istati Membri 8 4.3. Riskju marbut ma’ pajjiżi terzi 9 4.4. Riskju globali kopert mill-Baġit 9 4.5. Evoluzzjoni tar-riskju 10 5. Inadempjenzi, attivazzjoni tal-garanziji Baġitarji u arretrati 11 5.1. Pagamenti minn riżorsi ta’ flus kontanti 11 5.2. Ħlasijiet mill-Baġit 12 5.3. Attivazzjoni tal-Fond ta’ Garanzija għal azzjonijiet esterni 12 6. Fond ta’ Garanzija għal azzjonijiet esterni 12 6.1. L-irkupri 12 6.2. Assi 12 6.3. Ammont ta' mira 12 7. Valutazzjoni tar-riskji: Qagħda ekonomika u finanzjarja ta' pajjiżi terzi li għandhom l-ikbar skopertura 12 7.1. Għanijiet 12 7.2. Metodi ta' valutazzjoni tar-riskju 13 DAħLA L-għanijiet ta' dan ir-rapport huma li tiġi ssorveljata l-iskopertura għar-riskju tal-kreditu sostnuta mill-baġit tal-Unjoni Ewropea li jirriżulta mill-garanziji mogħtija u l-operazzjonijiet ta' self implimentati direttament mill-Unjoni Ewropea jew indirettament permezz tal-mandati esterni tal-BEI. Dan ir-rapport huwa ppreżentat skont l-Artikolu 130 tar-Regolament Finanzjarju li permezz tiegħu l-Kummissjoni trid tirrapporta darbtejn fis-sena lill-Parlament Ewropew u lill-Kunsill dwar il-garanziji tal-baġit u r-riskji relatati magħhom [1]. Dan huwa ffinalizzat permezz ta' Dokument ta' Ħidma tal-Persunal tal-Kummissjoni li jinkludi sett ta' tabelli ddettaljati u noti ta' spjegazzjoni ("id-DĦP"). TIPI TA' OPERAZZJONIJIET KOPERTI MILL-BAġIT TAL-UE Ir-riskji koperti mill-baġit tal-Unjoni Ewropea ("il-Baġit") ġejjin minn firxa ta’ operazzjonijiet ta' self u ta’ garanzija li jistgħu jinqasmu f’żewġ kategoriji: - self mogħti mill-Unjoni Ewropea b'għanijiet makroekonomiċi, jiġifieri self ta' għajnuna makrofinanzjarja[2] (Macro-Financial Assistance ("MFA")) lil pajjiżi terzi u flimkien mal-istituzzjonijiet ta' Bretton Woods u self ta' bilanċ tal-pagamenti[3] (Balance of Payments ("BoP")) li jagħtu appoġġ lill-Istati Membri li mhumiex parti miż-żona tal-euro li qed jiffaċċjaw diffikultajiet fil-bilanċ tal-pagamenti, self mogħti b'appoġġ għall-Istati taż-Żona tal-Euro taħt il-mekkaniżmu Ewropew ta' stabbilizzazzjoni finanzjarja (MESF)[4]; kif ukoll - self b'għanijiet mikroekonomiċi, jiġifieri self tal-Euratom u, l-aktar importanti, finanzjament mill-Bank Ewropew tal-Investiment ("BEI") ta' operazzjonijiet li huma koperti mill-garanziji[5] tal-UE fi Stati mhux Membri ("finanzjament estern tal-BEI")[6]. Mill-1994 il-finanzjament estern tal-BEI, is-self tal-Euratom u s-self tal-AMF kienu koperti mill-Fond ta' Garanzija għal azzjonijiet esterni ("il-Fond")[7] filwaqt li s-self BoP u MESF huwa kopert direttament mill-baġit. Il-Fond ikopri inadempjenzi fuq self u garanziji ta' self mogħtija lil Stati mhux Membri jew għal proġetti fl-Istati mhux Membri. Ġie stabbilit: - biex jipprovdi 'riserva ta' likwidità' sabiex jevita li jirrikorri għall-Baġit kull darba li jkun hemm inadempjenzi jew pagament tard fuq self garantit; kif ukoll - biex joħloq strument ta' dixxiplina baġitarja billi jistabbilixxi qafas finanzjarju għall-iżvilupp tal-politika tal-UE fuq garanziji ta' self għall-Kummissjoni u l-BEI lil pajjiżi mhux membri[8]. Wara emenda[9] tar-Regolament tal-Fond ta' Garanzija fl-2004, il-kopertura tal-Fond tiġi rtirata jekk pajjiżi terzi jsiru Stati Membri u r-riskju jiġi trasferit mill-Fond biex ikun sostnut direttament mill-Baġit. Il-Fond hu allokat mill-baġit u jrid jinżamm b'ċertu perċentwali tal-ammont pendenti tas-self jew garanziji ta' self koperti mill-Fond. Dan il-perċentwali, magħruf bħala r-rata tal-mira, bħalissa huwa 9 %. Jekk ma jkunx hemm biżżejjed riżorsi fil-Fond, isir rikors għall-Baġit. Fl-2007, emenda[10] tar-Regolament tal-Kunsill waqqfet mekkaniżmu ġdid ta' proviżjonijiet. Dan jiffunzjona permezz ta' trasferimenti annwali mill-Baġit u jinvolvi mekkaniżmu mingħajr xkiel biex jiġi llimitat l-impatt ta' sejħiet għall-Fond (ara wkoll it-Taqsima 5.3 hawn taħt). AVVENIMENTI MILL-AħħAR RAPPORT LI SAR FIL-31 TA’ DIċEMBRU 2009 Sostenn ta' bilanċ ta' pagamenti lil Stati Membri li mhumiex fiż-żona tal-euro Matul l-ewwel semestru tal-2010, seħħew żewġ tranżazzjonijiet għal ammont totali ta' EUR 1.5 biljun. It-tielet segment ta' EUR 0.5 biljun tas-self mogħti lil-Latvja u t-tieni segment ta' EUR 1 biljun, tas-self mogħti lir-Rumanija, ġew żborżati t-tnejn fil-11 ta' Marzu 2010. Iż-żewġ selfiet kienu ffinanzjati wara xulxin ("back-to-back") permezz tal-kwistjoni ta' bonds referenzjali tal-UE u kkontribwew għat-titjib tal-kunfidenza fis-sitwazzjoni finanzjarja ta' dawn iż-żewġ Stati Membri li mhumiex fiż-żona tal-euro. Bħala medja 73 % tas-self[11] diġà ġie implimentat. Għajnuna makrofinanzjarja Matul l-ewwel semestru tal-2010, ma nħareġ l-ebda self u l-ebda self ġdid ma hu mistenni li jkun implimentat matul it-tieni semestru. Fir-rigward tad-Deċiżjonijiet tal-Kunsill tat-30 ta' Novembru 2009, il-Kunsill iddeċieda dwar operazzjonijiet MFA ġodda għall-Armenja[12], il-Bożnja-Ħerzegovina[13], u s-Serbja[14] f'għamla ta' self flimkien ma' għotja ta' għajnuna finanzjarja lill-Armenja, l-ewwel ħruġ ta' self huwa previst li jsir fl-2011. Euratom Ma nħareġ l-ebda self matul il-perjodu rrappurtat. Il-garanzija tal-baġit tal-UE għal finanzjament estern tal-BEI Skont il-mandat estern 2007-2013, l-iffirmar tas-self u r-ritmu tal-ħruġ tas-self naqsu meta mqabbla mal-2009 u ammontaw rispettivament għal EUR 1,197 miljun self iffirmat u EUR 1,443 miljun self żborzat. Fit-30 ta' Ġunju 2010, l-ammont kumulattiv tas-self żborżat skont il-mandat estern 2007-2013 kien ekwivalenti għal EUR 4,366 miljun. Il-Mekkaniżmu Ewropew ta' Stabbilizzazzjoni Finanzjarja Wara l-kriżi finanzjarja fil-Greċja, il-Kunsill u l-Istati Membri ddeċidew f'Mejju 2010 fuq pakkett ta' miżuri li jippreżervaw l-istabbiltà finanzjarja fl-Ewropa. Fil-5 ta' Mejju 2010, kienet stabbilita l-Faċilità Ewropea ta' Stabbiltà Finanzjarja (EFSF) b'kapaċità ta' EUR 440 biljun. Hija ggarantita fuq bażi pro-rata mill-Istati Membri parteċipanti u tista' tappoġġa Stati Membri tal-UE kemm li jinsabu fiż-żona tal-euro u kemm dawk li ma jinsabux. Dan il-mekkaniżmu ma jimplika l-ebda riskju għall-baġit tal-UE. Fil-11 ta' Mejju 2010, kien imwaqqaf il-Mekkaniżmu Ewropew ta' Stabbilizzazzjoni Finanzjarja (EFSM)[15]. Dan il-mekkaniżmu huwa bbażat fuq l-Artikolu 122 (2) tat-Trattat[16]. L-attivazzjoni tiegħu huwa soġġett għal kundizzjonalità b'saħħitha, fil-kuntest ta' appoġġ konġunt tal-UE/FMI, u se jkun ibbażat fuq termini u kundizzjonijiet simili għal dawk tal-IMF (ir-riskju ta' operazzjonijiet taħt l-EFSM se jkunu kopert mill-baġit tal-UE). Għall-Greċja, l-appoġġ finanzjarju huwa pprovdut direttament mill-Istati Membri li jipparteċipaw u ma jimplikaw l-ebda riskju għall-baġit tal-UE. Il-mekkaniżmu jikkonsisti fl-ippuljar ta' self bilaterali pprovdut mill-Istati Membri fiż-żona tal-euro għal ammont totali ta' EUR 80 biljun. Kienu pprovduti EUR 30 biljun mill-FMI fil-kuntest ta' appoġġ konġunt tal-UE/FMI li jammonta għal total ta' EUR 110 biljuni. DEJTA DWAR RISKJI KOPERTI MILL-BAġIT Definizzjoni ta' riskju Ir-riskju sostnut mill-Baġit ġej mill-ammont ta’ kapital u ta’ imgħax pendenti fir-rigward tal-operazzjonijiet garantiti. L-operazzjonijiet ta' inadempjenza se jkunu koperti mill-Fond meta jkunu marbuta ma’ pajjiżi terzi (55 % tal-ammont totali garantit pendenti mill-30 ta' Ġunju 2010) u direttament mill-Baġit meta jkunu involuti l-Istati Membri (self tal-BoP u self lil jew għal benefiċċju tal-proġetti fl-Istati Membri jammonta għall-45 % li jifdal mill-ammont totali garantit li għad irid jitħallas). Il-proporzjon l-kbira ta' self garantit marbut mal-Istati Membri huwa r-riżultat tal-aħħar rawnds ta' tkabbir[17] u l-attivazzjoni tal-faċilità ta' għajnuna finanzjarja tal-UE fuq medda medja ta' żmien għall-Istati Membri li mhumiex fiż-żona tal-euro (il-faċilità tal-BoP). Għall-fini ta’ dan ir-rapport, jintużaw żewġ metodi għall-evalwazzjoni tar-riskji sostnuti mill-Baġit (direttament jew indirettament permezz tal-Fond): - Il-kalkolu tal-ammont totali tal-kapital pendenti għall-operazzjonijiet ikkonċernati f’data speċifika inkluż l-imgħax dovut. Din il-metodoloġija tippermetti d-determinazzjoni tal-ammont totali ta' riskju sostnut mill-Baġit, f'data speċifika, għall-obbligi kollha ta' pagament li jista' jkun hemm fil-futur indipendenti minn meta dawn il-pagamenti huma dovuti fil-futur u jekk humiex koperti mill-Fond jew le (ara tabella 1 hawn taħt). - L-approċċ baġitarju ddefinit bħala “ir-riskju annwali sostnut mill-Baġit” huwa bbażat fuq il-kalkolu tal-ammont massimu dovut li l-UE jkollha tħallas f’sena finanzjarja jekk wieħed jassumi li l-ħlas kollu tas-self garantit ikun inadempjenza[18]. Ir-riskju annwali sostnut mill-baġit huwa elenkat ukoll fit-Tabella A2 tad-Dokument ta' Ħidma tal-Persunal. Tabella 1: L-ammonti kollha pendenti koperti mit-30 ta' Ġunju 2010 f’EUR miljuni | Il-Kapital Pendenti | L-Imgħax Dovut | Total | % | L-Istati Membri* | AFM | 65 | 0 | 65 | <1% | Euratom | 422 | 2 | 424 | 1% | BoP | 10,700 | 142 | 10,842 | 33% | BEI | 3,363 | 31 | 3,394 | 10% | Subtotal tal-Istati Membri | 14,550 | 175 | 14,725 | 45% | Il-Pajjiżi Terzi** | AFM | 492 | 2 | 494 | 2% | Euratom | 55 | 0 | 55 | <1% | BEI | 17,468 | 140 | 17,608 | 54% | Subtotal tal-pajjiżi terzi | 18,014 | 142 | 18,157 | 55% | Total | 32,563 | 317 | 32,882 | 100% | * Dan ir-riskju hu kopert direttament mill-Baġit. Dan jinkludu wkoll is-self tal-MFA, tal-Euratom u tal-BEI mogħtija qabel l-adeżjoni mal-UE. **Dan ir-riskju hu kopert mill-Fond. | It-Tabelli A1, A2, A3 u A4 tad-DĦP jagħtu tagħrif iktar iddettaljat dwar dawn l-ammonti pendenti, b’mod partikolari f’termini tal-limitu massimu, tal-ammonti mħallsa jew tar-rati ta’ garanzija. Ammont totali pendenti ta' kapital jew ta' mgħax kopert mill-baġit żdied b'EUR 3,126 miljun għal EUR 32,882 miljun meta mqabbel mal-qagħda tal-31 ta' Diċembru 2009. Din iż-żieda tista' tiġi spjegata l-aktar bl-ammont ta' EUR 1.5 biljun imħallas taħt il-faċilità tal-BoP u wkoll biż-żieda fir-ritmu tal-ħlasijiet tal-BEI fil-pajjiżi terzi (EUR 1.9 biljun matul it-tieni semestru 2010). Riskju marbut mal-Istati Membri Ir-riskji attwali fuq l-Istati Membri jirriżultaw minn self mogħti qabel l-adeżjoni u l-attivazzjoni tal-faċilità tal-BoP. Fit-tieni semestru tal-2010, il-Baġit se jieħu riskju massimu marbut ma' Stati Membri ta' EUR 450.5 miljun (li jirrappreżenta l-ammonti dovuti matul it-tieni semestru tal-2010 u li jassumi li self li ma tħallasx ma jkunx aċċellerat). It-Tabella 2 turi li r-Rumanija u l-Ungerija huma kklassifikati fl-ewwel u fit-tieni post fost l-Istati Membri fir-rigward tal-ammont pendenti tagħhom. Tabella 2: Il-klassifikazzjoni tal-Istati Membri skont l-iskopertura tar-riskju massimu sostnut mill-baġit fit- 30 ta' Ġunju 2010 (EUR miljuni) | Klassifika | Pajjiż | Riskju massimu (M EUR, imqarreb) | % tar-riskju massimu totali | 1 | L-Ungerija | 146.7 | 32.6% | 2 | Ir-Rumanija | 121.1 | 26.9% | 3 | Il-Bulgarija | 51.6 | 11.5% | 4 | Il-Polonja | 42.1 | 9.3% | 5 | Ir-Repubblika Ċeka | 40.8 | 9.1% | 6 | Ir-Repubblika Slovakka | 27.3 | 6.1% | 7 | Is-Slovenja | 8.5 | 1.9% | 8 | Ċipru | 5.1 | 1.1% | 9 | Il-Latvja | 3.7 | 0.8% | 10 | Il-Litwanja | 2.8 | 0.6% | 11 | L-Estonja | 0.5 | 0.1% | 12 | Malta | 0.3 | 0.1% | Total | 450.5 | 100.0% | Ir-riskju fuq l-Istati Membri jikkonċerna s-self mogħti mill-BEI, l-MFA u l-Euratom qabel l-adeżjoni mal-UE u s-self mogħti taħt il-faċilità tal-BoP. Riskju marbut ma’ pajjiżi terzi Fil-bidu tat-tieni semestru tal-2010, il-Fond se jieħu riskju massimu annwali marbut ma' pajjiżi terzi ta' EUR 918-il miljun(li jirrappreżenta l-ammonti dovuti fit-tieni semestru tal-2010 u li jassumi li self li ma tħallasx ma jkunx aċċellerat). L-għaxar pajjiżi li ġew ikklassifikati l-ewwel skont it-total pendenti tagħhom huma elenkati hawn taħt. Huma jammontaw għal 77 % tar-riskju sostnut mill-Fond. Il-qagħda ekonomika ta’ dawn il-pajjiżi hija analizzata u diskussa fid-DĦP. Tabella 3: Il-klassifika tal-aktar 10 pajjiżi terzi importanti skont l-iskopertura f'dak li għandu x'jaqsam mar-riskju massimu sostnut mill-Fond matul it-tieni semestru tal-2010 (f'miljuni ta' EUR) | Klassifika | Pajjiż | Riskju massimu (M EUR, imqarreb) | % tar-riskju massimu totali | 1 | it-Turkija | 199.0 | 21.7% | 2 | L-Eġittu | 98.3 | 10.7% | 3 | It-Tuniżija | 81.1 | 8.8% | 4 | il-Marokk | 81.1 | 8.8% | 5 | L-Afrika t’Isfel | 70.6 | 7.7% | 6 | Il-Libanu | 55.5 | 6.0% | 7 | Is-Serbja | 35.4 | 3.9% | 8 | Is-Sirja | 30.1 | 3.3% | 9 | Il-Brażil | 26.6 | 2.9% | 10 | Il-Messiku | 25.3 | 2.8% | It-total tal-10 | 703.2 | 76.6% | Il-Fond ikopri s-self garantit ta’ 44 pajjiż b’għeluq li jwassal sal-2040. Id-dettalji skont il-pajjiż huma pprovduti fit-Tabella A2 tad-DĦP. Riskju globali kopert mill-Baġit Għat-tieni semestru tal-2010 il-Baġit se jkopri (direttament jew permezz tal-Fond) ammont ta’ EUR 1,368 miljun li jirrappreżenta l-ammonti dovuti matul dan il-perjodu, li minnhom 33% huma dovuti mill-Istati Membri (ara t-Tabella A2 fid-DĦP). Evoluzzjoni tar-riskju - Faċilità tal-bilanċ tal-pagamenti Matul it-tieni semestru tal-2010, l-ekonomija globali bdiet tistabbilizza wara perjodu ta' tnaqqis sinifikanti. Madankollu, l-kriżi tad-dejn sovran kompliet tħalli impatt fuq l-Istati Membri kollha. L-attivazzjoni tal-faċilità tal-għajnuna finanzjarja mill-UE fuq medda ta' żmien medja (faċilità (BoP) f'Diċembru 2008 għenet xi wħud mill-pajjiżi li ma jinsabux fiż-żona tal-ewro biex isaħħu l-fiduċja tal-investitur. Il-faċilità BoP bil-limitu massimu kumplessiv tagħha ta' EUR 50 biljun għandha kapaċità li jifdal ta' EUR 35.4 biljun EUR biex tipprovdi assistenza BoP ulterjuri jekk tkun meħtieġa. - Mekkaniżmu Ewropew ta' Stabbilizzazzjoni Finanzjarja (EFSM) Għajnuna finanzjarja taħt l-EFSM tista' tkun f'għamla ta' self jew ta' linja ta' kreditu garantita mill-baġit tal-UE. Il-konklużjonijiet tal-Kunsill Ecofin jirrestrinġu l-limitu massimu kumplessiv tal-mekkaniżmu għal EUR 60 biljun, imma l-limitu legali huwa pprovdut fl-Artikolu 2.2 tar-Regolament tal-Kunsill[19], li jillimita l-ammont pendenti għall-marġini disponibbli taħt il-limitu massimu tar-riżorsi tiegħu stess[20]. Fit-30 ta' Ġunju 2010, l-EFSM ma kienx attivat. Matul it-tieni semestru tal-2010 il-kriżi tad-dejn sovran kompliet thedded lill-pajjiżi taż-żona tal-euro. B'reazzjoni għat-talba tal-awtoritajiet Irlandiżi fil-21 ta' Novembru 2010, se jkun provdut appoġġ finanzjarju konġunt bejn l-UE u l-IMF għal tliet snin. Il-programm totali għall-Irlanda se jammonta għal EUR 85 biljun. EUR 17.5 biljun se jiġu ffinanzjati minn kontribuzzjoni Irlandiża permezz ta' riżervi ta' flus tat-Teżor u investimenti tal-Fond Nazzjonali ta' Riserva għall-Pensjonijiet. Il-bqija tal-pakkett kumplessiv se jkun maqsum b'mod ugwali fost: - Il-Mekkaniżmu Ewropew ta' Stabbilizzazzjoni Finanzjarja (EFSM) sa EUR 22.5 biljun li huwa kopert mill-Baġit tal-UE; - Il-Faċilità Ewropea ta' Stabbilizzazzjoni Finanzjarja (EFSF) għal ammont ta' EUR 17.7 biljun (mhux koperta mill-garanzija tal-baġit); - Self bilaterali mir-Renju Unit (EUR 3.8 biljun), mill-Isvezja (EUR 0.6 biljun) u d-Danimarka (EUR 0.4 biljuni) u - Il-Fond Monetarju Internazzjonali (FMI) għal EUR 22.5 miljun. - Self ta' għajnuna makrofinanzjarja Is-self tal-MFA lil pajjiżi terzi huwa suġġett għad-deċiżjonijiet individwali tal-Kunsill[21] u mid-dħul fis-seħħ tat-Trattat ta' Lisbona dan jiddependi wkoll mill-Kunsill u mill-Parlament. - Self mill-Euratom Is-self tal-Euratom lill-Istati Membri jew f’ċerti pajjiżi eliġibbli li mhumiex membri (il-Federazzjoni Russa, l-Armenja, l-Ukraina) għandu limitu massimu ta’ EUR 4 biljuni li minnu diġà ntużaw madwar 85 %. Il-marġni li fadal huwa madwar EUR 600 miljun u u jista' jintefaq fuq proġetti ġodda fl-Istati Membri u fl-Ukraina. - Self mill-EIB Il-mandat ġenerali preċedenti tal-BEI li jkopri l-perjodu 2000-2007 skada fil-31 ta' Lulju 2007. F'din id-data, kienu ġew iffirmati kuntratti li jikkorrispondu għal total ta’ 98 % tal-limitu massimu kumplessiv skont dan il-mandat (EUR 20,060 miljun – ara t-Tabella A5 tad-DĦP). Fit-30 ta' Ġunju 2010, l-ammont totali ta’ EUR 3 517 miljun kien għad irid jiġi żborżat skont dan il-mandat iżda xorta jista' jiġi żborżat skont il-garanzija tal-UE fi żmien 10 snin minn tmiem dan il-mandat, f'liema żmien il-garanzija tal-UE tiskadi għal kwalunkwe ammonti mhux imħallsa. Wara l-proposta tal-Kummissjoni li jiġi emendat il-bażi legali tal-mandat estern tal-BEI għall-bqija tal-Prospettiv Finanzjarj attwali 2007-2013[22], il-Parlament u l-Kunsill għandhom jadottaw id-deċiżjoni rilevanti qabel il-31 ta' Ottubru 2011. Il-garanzija tal-UE hija ristretta għal 65 % tal-ammont aggregat ta' kreditu mħallas u tal-garanziji provvduti skont l-Operazzjonijiet ta’ Finanzjament tal-BIE, mingħajr l-ammonti rimborżati u flimkien mas-somom relatati kollha, b’limitu massimu ta’ EUR 27,800 miljun[23]. Kien ġie ffirmat ammont totali ta' EUR 13,124 miljun fil-30 ta' Ġunju 2010 taħt dan il-mandat, li minnu EUR 8,930 miljun baqgħu ma tħallsux sa dik id-data (ara t-Tabella A6 tad-DĦP). INADEMPJENZI, ATTIVAZZJONI TAL-GARANZIJI BAġITARJI U ARRETRATI Pagamenti minn riżorsi ta’ flus kontanti Il-Kummissjoni tagħmel użu mir-riżorsi ta’ flus kontanti tagħha biex tevita d-dewmien u l-kosti li jirriżultaw hija u twettaq l-operazzjonijiet tagħha ta’ teħid b'self meta debitur ikun tard fil-pagamenti tiegħu lill-UE[24]. Ħlasijiet mill-Baġit Minħabba li ma kienet irreġistrata l-ebda inadempjenza fl-ewwel nofs tal-2010, ma ntalbet l-ebda approprjazzjoni taħt l-Artikolu tal-Baġit 01 04 01 (linja p.m) " Garanziji tal-Unjoni Ewropea għal azzjonijiet ta' self tal-Unjoni u tal-Euratom u għall-operazzjonijiet ta' self tal-EIB ". Attivazzjoni tal-Fond ta’ Garanzija għal azzjonijiet esterni Fil-każ ta’ pagament tard mill-benefiċjarju ta’ self lil pajjiżi terzi mogħti jew garantit mill-UE, il-Fond jiġi mitlub ikopri inadempjenza fi żmien tliet xhur mid-data li fiha jkun dovut il-pagament[25]. Fl-ewwel nofs tal-2010, ma sar l-ebda użu mill-Fond. FOND TA’ GARANZIJA GħAL AZZJONIJIET ESTERNI L-irkupri Mit-30 ta' Ġunju 2010, il-Fond ma kellu ebda arretrati x'jirkupra. Assi Fit-30 ta’ Ġunju 2010, l-assi netti[26] tal-Fond ammontaw għal EUR 1 490 459 064. Ammont ta' mira Il-Fond għandu jilħaq livell xieraq (ammont fil-mira) iffissat għal 9 % tal-obbligi kapitali pendenti totali li ġejjin minn kull operazzjoni, flimkien mal-imgħax dovut. Il-proporzjon bejn ir-riżorsi tal-Fond EUR 1,490,459,064 u l-obbligi kapitali pendenti[27] EUR 18,156,522,331 fit-tifsira tar-Regolament tal-Fond żdied bi ftit minn 8.15% fit-31 ta' Diċembru 2009 għal 8.21% fit-30 ta' Ġunju 2010. Fi tmiem is-sena 2009, ir-riżorsi tal-Fond kienu inqas mill-ammont immirat. Skont ir-regoli ta' provvediment tar-Regolament tal-Fond ta' Garanzija, provvediment ta' EUR 138 880 000 iddaħħal fil-Baġit adottat tal-2011. Dan l-ammont se jkun trasferit mill-Baġit għall-Fond fi Frar 2011. VALUTAZZJONI TAR-RISKJI: QAGħDA EKONOMIKA U FINANZJARJA TA' PAJJIżI TERZI LI GħANDHOM L-IKBAR SKOPERTURA Għanijiet It-taqsimiet preċedenti ta' dan ir-rapport jipprovdu informazzjoni dwar aspetti kwantitattivi tar-riskju sostnut mill-Baġit, relatati ma' pajjiżi terzi. Minkejja dan, għandha tiġi eżaminata wkoll il-kwalità tar-riskji, li tiddependi mit-tip ta' operazzjoni u mill-qagħda ta' min qed jissellef (ara t-Taqsima 4.3 hawn fuq). Metodi ta' valutazzjoni tar-riskju Il-valutazzjoni tar-riskju ppreżentata fir-rapport tad-DĦP hija bbażata fuq l-informazzjoni dwar il-qagħda ekonomika u finanzjarja, il-klassifika u fatti oħra magħrufa tal-pajjiżi li rċevew self garantit. Din il-valutazzjoni ma tinkludix stimi ta' telf mistenni u rkupri li inevitabbilment huma ta' inċertezza kbira. L-indikaturi tar-riskju tal-pajjiżi inklużi fit-tabelli fid-DĦP juru l-evoluzzjoni tar-riskju ta' inadempjenzi. Din l-analiżi hija pprovduta fit-Taqsima 2 tad-DĦP għall-pajjiżi li għandhom l-ogħla riskju ta' kreditu u skopertura għall-Baġit (inkluż self mill-MFA u l-Euratom) għat-tieni semestru tal-2010. [1] COM(2010) 580 u SEC(2010) 1218 jiffurmaw ir-rapport ta' qabel dwar il-garanziji koperti mill-Baġit fit-31 ta’ Diċembru 2009. [2] L-għajnuna makrofinanzjarja tista’ anki tieħu l-forma ta’ għotjiet lil pajjiżi terzi. Għal aktar tagħrif dwar l-Assistenza Makrofinanzjarja, ara r-rapport tal-Kummissjoni COM(2010) 513 u SEC(2010) 1117. [3] Ir-Regolament tal-Kunsill (KE) Nru 332/2002 tat-18 ta' Frar li jistabbilixxi faċilità li tipprovdi għajnuna finanzjarja għal żmien medju għall-bilanċi ta' pagamenti tal-Istati Membri (ĠU L 53, 23.2.2002, p. 1). [4] Fil-11 ta' Mejju 2010, ġie stabbilit mekkaniżmu simili għall-BoP li jkopri lill-Istati Membri kollha taż-żona tal-euro abbażi tar-Regolament tal-Kunsill (UE) Nru 407/2010 tal-11 ta' Mejju 2010 (ĠU L 118, 12. 5. 2010, p.1). Fit-30 ta' Ġunju 2010, l-MESF kien għadu ma ġiex attivat. [5] Stabbilita reċentement għall-perjodu tal-1 ta' Frar 2007-31 ta' Ottubru 2011 bid-Deċiżjoni Nru 633/2009/KE tal-Parlament Ewropew u tal-Kunsill tat-13 ta' Lulju 2009 ( ĠU L 190, 22.7.2009, p. 1 ) ( id-"Deċiżjoni Esterna tal-Mandat" ), li tibdel id-Deċiżjoni tal-Kunsill 2006/1016/KE tad-19 ta' Diċembru 2006. [6] Iċ-ċifri li jikkonċernaw il-mandati tal-BEI jidhru fit-Tabella A1 u r-referenzi għall-bażijiet legali huma elenkati fit-Tabella A4 tad-DĦP. [7] Ir-Regolament tal-Kunsill (KE Euratom) Nru 480/2009 tal-25 ta' Mejju 2009 li jistabbilixxi Fond ta' Garanzija għall-azzjonijiet esterni, (verżjoni kodifikata), ir-"Regolament tal-Fond ta' Garanzija" (ĠU L 145, 10.6.2009, p. 10). [8] Għalkemm riskji esterni huma koperti bil-garanzija tal-baġit tal-UE, il-Fond ta' Garanzija jaġixxi bħala instrument li jipproteġi l-baġit tal-UE mir-riskji ta' nuqqas ta' ħlas. Għal rapport komprensiv dwar il-funzjonament tal-Fond, ara COM(2006)695 u d-Dokument ta' Ħidma tal-Persunal li jakkumpanjah (SEC(2006) 1460). [9] ir-Regolament tal-Kunsill (KE, Euratom) Nru 2273/2004 (ĠU L 396, 31.12.2004, p. 28). [10] Ir-Regolament tal-Kunsill (KE, Euratom) Nru 89/2007 tat-30 ta' Jannar 2007, (ĠU L 22, 31.1.2007, p. 1). [11] Ara t-Tabella A3a fid-DĦP. [12] Id-Deċiżjoni tal-Kunsill 2009/890/KE tat-30.11.2009 (ĠU L 320, 5.12.2009, p. 3-5). [13] Id-Deċiżjoni tal-Kunsill 2009/891/KE tat-30.11.2009 (ĠU L 320, 5.12.2009, p. 6-8). [14] Id-Deċiżjoni tal-Kunsill 2009/892/KE tat-30.11.2009 (ĠU L 320, 5.12.2009, p. 9-11). [15] Ir-Regolament tal-Kunsill (UE) Nru 407/2010 tal-11 ta' Mejju 2010 li jistabbilixxi mekkaniżmu Ewropew ta' stabbilizzazzjoni finanzjarja (ĠU L 118, 12.5.2010, p. 1). [16] L-Artikolu 122(2) tat-Trattat jipprevedi appoġġ finanzjarju għall-Istati Membri li jinsabu f'diffikultajiet ikkawżati minn ċirkustanzi eċċezzjonali li jmorru lil hinn mill-kontroll tal-Istati Membri. [17] Skont it-tielet paragrafu tal-Artikolu 1, tar-Regolament tal-Fond ta' Garanzija, ladarba pajjiż isir Stat Membru, ir-riskju fuq is-self jiġi trasferit mill-Fond għall-Baġit. [18] Għall-fini ta’ dan il-kalkolu, wieħed jassumi li s-self li ma tħallasx ma ġiex aċċellerat, jiġifieri wieħed iqis biss il-pagamenti dovuti (ara wkoll it-Taqsima 1 tad-DĦP). [19] Stqarrija għall-istampa dwar il-laqgħa straordinarja tal-Kunsill Ecofin 9/10 ta' Mejju 2010 (http://www.consilium.europa.eu/uedocs/cms_data/docs/pressdata/en/ecofin/114324.pdf). [20] Ir-Regolament tal-Kunsill (UE) Nru 407/2010 tal-11 ta' Mejju 2010 li jistabbilixxi mekkaniżmu Ewropew ta' stabbilizzazzjoni finanzjarja (ĠU L 118, 12.5.2010, p. 1). [21] Wara d-dħul fis-seħħ tat-Trattat ta' Lisbona, il-proċedura ta' kodeċiżjoni se tkun il-proċedura leġiżlattiva ordinarja. [22] COM(2010)174 tas-21 ta’ April 2010. [23] Maqsum f'limitu bażiku ta' ammont massimu fiss ta' EUR 25 800 miljun u f'mandat mhux obbligatorju ta' EUR 2 000 miljun. L-attivazzjoni tal-mandat mhux obbligatorju tista' tiġi deċiża mill-Parlament Ewropew u mill-Kunsill fil-kuntest tar-reviżjoni ta' nofs il-perjodu. [24] Ara l-Artikolu 12 tar-Regolament tal-Kunsill (KE, Euratom) Nru 1150/2000 tat-22 ta’ Mejju 2000 li jimplimenta d-Deċiżjoni 2007/436/KE, Euratom, dwar is-sistema tar-riżorsi proprji tal-Komunitajiet Ewropej (ĠU L 130, 31.5.2000, p. 1-12). [25] Għal aktar dettalji, ara t-Taqsima 1.4.3 tad-DĦP. [26] Assi totali tal-Fond minbarra flejjes dovuti (tariffi tal-BEI u drittijiet ta' verifika). [27] Inklużi l-imgħaxijiet dovuti.